# ஜார்ஜ் ஹாரிஸன்

## தனி இசை வாழ்க்கை

### லிவிங் இன் தி மெட்டீரியல் வேர்ல்ட்

ஹாரிசனின் 1973 ஆல்பமான லிவிங் இன் தி மெட்டீரியல் வேர்ல்ட் பில்போர்டு இசைத்தொகுப்பு தரவரிசையில் ஐந்து வாரங்களுக்கு முதலிடத்தைப் பிடித்தது, மேலும் இந்த இசைத்தொகுப்பின் தனிப்பாடலான "கிவ் மீ லவ் (கிவ் மீ பீஸ் ஆன் எர்த்)" அமெரிக்காவில் முதலிடத்தைப் பிடித்தது. இங்கிலாந்தில், இசைத்தொகுப்பு இரண்டாம் இடத்தைப் பிடித்தது மற்றும் ஒற்றைப்பாடல் எட்டாம் இடத்தை எட்டியது. இந்த இசைத்தொகுப்பு ஆடம்பரமாக தயாரிக்கப்பட்டு தொகுக்கப்பட்டது, மேலும் இந்த இசைத்தொகுப்பின் முக்கிய செய்தி ஹாரிசனின் இந்து நம்பிக்கைகள் ஆகும். கிரீனின் கருத்துப்படி இது "அவரது தொழில் வாழ்க்கையின் பல வலிமையான பாடல்களைக் கொண்டிருந்தது". ரோலிங் ஸ்டோனில் எழுதும் ஸ்டீபன் ஹோல்டன், இந்த ஆல்பம் "மிகவும் ஈர்க்கக்கூடியது" மற்றும் "கவர்ச்சியானது" என்றார். மேலும் அது "நம்பிக்கையாகத் தனித்து நிற்கிறது, அது அற்புதம்" என்றார். மற்ற விமர்சகர்கள் குறைவான ஆர்வத்துடன், வெளியீட்டை மோசமான, புனிதமான மற்றும் அதிக உணர்ச்சிவசப்பட்டதாக விவரித்தனர்.  
முன்னாள் பீட்டில்ஸ் உறுப்பினராக நவம்பர் 1974 இல், ஹாரிசன் தனது 45-நாள் டார்க் ஹார்ஸ் சுற்றுப்பயணத்தை வட அமெரிக்காவிற்குத் தொடங்கினார். நிகழ்ச்சிகளில் அவரது இசைக்குழு உறுப்பினர்களான பில்லி பிரஸ்டன் மற்றும் டாம் ஸ்காட் ஆகியோர் விருந்தினராகப் பங்களித்தனர் மற்றும் "ரவி சங்கர், குடும்பம் மற்றும் நண்பர்கள்" நிகழ்த்திய பாரம்பரிய மற்றும் சமகால இந்திய இசையும் நடைபெற்றது. பல நேர்மறையான விமர்சனங்கள் இருந்தபோதிலும் இந்தச் சுற்றுப்பயணத்திற்கு எதிர்வினையும் இருந்தது. சில ரசிகர்கள் ஷங்கரின் பங்களிப்பை ஒரு வினோதமான ஏமாற்றமாகக் கண்டனர். மேலும், அவர் பல பீட்டில்ஸ் பாடல்களுக்கு பாடல் வரிகளை மறுவேலை செய்தார். மற்றும் அவரது குரல்வளை அழற்சியால் குரல் பாதிக்கப்பட்டது. சில விமர்சகர்கள் சுற்றுப்பயணத்தை "இருண்ட கரகரப்பானது" என்று அழைத்தனர். டார்க் ஹார்ஸ் சுற்றுப்பயணம் ஒரு தோல்வியாகக் கருதப்பட்டாலும், பல ரசிகர்கள் மிகவும் உற்சாகமான ஒன்றைக் கண்டதாக உணர்ந்து பரவசத்துடன் வெளியேறினர், அதை மீண்டும் மீண்டும் செய்ய முடியாது என எழுத்தாளர் ராபர்ட் ரோட்ரிக்ஸ் கூறினார். சைமன் லெங் இச்சுற்றுப்பயணம் இந்திய இசையை வழங்குவதில் புரட்சியை நிகழ்த்தியது எனவும் இது ஒரு புரிய பரிமாணம் (groundbreaking) எனவும் கூறினார்.  
திசம்பரில், ஹாரிசன் **டார்க் ஹார்ஸை**' (*Dark Horse*) இசைத் தொகுப்பை வெளியிட்டார், இது அவரது தொழில் வாழ்க்கையின் குறைவான சாதகமான விமர்சனங்களைப் பெற்றது. ரோலிங் ஸ்டோன் என்பவர் "இசைத் தொகுப்பினை வழங்குவதற்கும், இசைக்குழுவை ஒத்திகை பார்ப்பதற்கும், நாடு தழுவிய சுற்றுப்பயணத்தை செய்வதற்குமாக அவசரப்பட்டு மூன்று வாரங்களுக்குள் தயாரிக்கப்பட்ட ஒன்று" எனக் கூறினார். இந்த இசைத் தொகுப்பு தரவரிசையில் நான்காவது இடத்தினைப் பிடித்தது. "டார்க் ஹார்ஸ்" என்ற தனிப்பாடல் 15 வது இடத்தைப் பிடித்தது, ஆனால் அவை இங்கிலாந்தில் தாக்கத்தை ஏற்படுத்தத் தவறிவிட்டன. இசை விமர்சகர் *மிகல் கில்மோர்* *டார்க் ஹார்ஸை*, "ஹாரிசனின் மிகவும் கவர்ச்சிகரமான படைப்புகளில் ஒன்று - மாற்றம் மற்றும் இழப்பு பற்றிய பதிவு" என்று விவரித்தார்.  
இ.எம்.ஐ மற்றும் ஆப்பிள் நிறுவனத்திற்குகாக ஹாரிஸன் தயாரித்த கடைசி இசைத்தொகுப்பு பில்போர்டு தரவரிசையில் எட்டாவது இடத்தையும் இங்கிலாந்தில் 16 வது இடத்தையும் பிடித்தது. "ஆல் திங்க்ஸ் மஸ்ட் பாஸ்" இசைத்தொகுப்பிற்குப் பின் பதிவு செய்த மூன்று இசைத்தொகுப்புகளில் இது திருப்திகரமாக இருப்பதாக ஹாரிஸன் கருதினார். "லெங்" இந்த இசைத்தொகுப்பு "கசப்பையும் திகைப்பையும்" கொண்டிருப்பதாகக் கருதினார். அவரது நீண்டகால நண்பரான க்ளாஸ் வூர்மன், "அவர் அதற்கு உறுதுணையாக இல்லை... இது ஒரு பயங்கரமான நேரம், ஏனென்றால் நிறைய கோகோயின் சுற்றி வருகிறது என்று நான் நினைக்கிறேன், அப்போதுதான் நான் அதிலிருந்து வெளியேறினேன் ... எனக்கு அவரது மனநிலை பிடிக்கவில்லை" ("He wasn't up for it ... It was a terrible time because I think there was a lot of cocaine going around, and that's when I got out of the picture ... I didn't like his of mind") எனக் கருத்துரைத்தார். ஹாரிஸன் இரண்டு தனிப்பாடல் இசைத்தட்டுகளை வெளியிட்டார். அதில் "யூ" (You) பில்போர்டு தரவரிசையில் முதல் 20 இடங்களுக்குள் இடம்பிடித்தது. "திஸ் கிட்டார்" எனும் இசைத்தட்டு ஆப்பிள் நிறுவனத்தின் கடைசி வெளியீடு ஆகும்.  
"தர்ட்டி திரீ & 1/3" (1976), ஹாரிசனின் முதல் ஆல்பம் அவரது சொந்த "டார்க் ஹார்ஸ் ரெக்கார்ட்ஸ்" பெயரில் வெளியிடப்பட்டது. இதில் இரண்டு பிரபலமான தனிப்பாடல்கள் "திஸ் சாங்" மற்றும் "கிராக்கர்பாக்ஸ் பேலஸ்" அமெரிக்காவில் முதல் 25 இடங்களை எட்டின. "கிராக்கர்பாக்ஸ் பேலஸ்" இன் நகைச்சுவையானது, பாடலுக்கான நகைச்சுவையான இசை வீடியோவை இயக்கிய "மான்டி பைத்தானின்" "எரிக் ஐடில்" உடன் ஹாரிசனின் தொடர்பைப் பிரதிபலித்தது. இது மெல்லிசை மற்றும் இசையமைப்பிற்கு முக்கியத்துவம் அளித்து. அவரது முந்தைய படைப்புகளின் பக்தி (ஆன்மீக) செய்தியை விட நுட்பமான விஷயத்துடன், "தர்ட்டி திரீ & 1/3" ஹாரிசனுக்கு "ஆல் திங்ஸ் மஸ்ட் பாஸ்"- ஸிற்குப் பிறகு அமெரிக்காவில் மிகவும் சாதகமான விமர்சனங்களைப் பெற்றது. இந்த இசைத்தொகுப்பு முதல் பத்து இடங்களுக்கு வெளியே உச்சத்தை எட்டியது, மேலும் அவரது முந்தைய இரண்டு இசைத்தொகுப்பினை விஞ்சியது. வெளியீட்டிற்கான அவரது விளம்பரத்தின் ஒரு பகுதியாக, ஹாரிசன் "சாட்டர்டே நைட் லைவ் வித்" பால் சைமனுடன் நிகழ்ச்சி நடத்தினார்.